Nariadenie Rady (EHS) č. 3402/91
z 19. novembra 1991,
ktorým sa mení a dopĺňa nariadenie (EHS) č. 2658/87 o colnej tarife a štatistickej nomenklatúre a o Spoločnom colnom sadzobníku a nariadenie (EHS) č. 2915/79, ktorým sa stanovujú skupiny výrobkov a osobitné ustanovenia pre výpočet zrážok za mlieko a mliečne výrobky
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä jej článok 113,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1] naposledy zmenené a doplnené nariadením (EHS č. 1630/91 [2], najmä jeho článok 14 (6),
so zreteľom na návrh Komisie,
keďže rozdiel medzi čerstvými syrmi patriacimi pod kód KN 0406 podľa toho, či sú fermentované alebo nie, spôsobuje problémy s monitorovaním; keďže Rada pre colnú spoluprácu odporúčala, aby boli všetky čerstvé syry preskupené pod kód KN 040610; keďže by preto nariadenie (EHS) č. 2915/79 [3] naposledy zmenené a doplnené nariadením (EHS) č. 3116/90 [4] malo byť zmenené a doplnené a nariadenie Komisie (EHS) č. 2658/87 [5] naposledy zmenené a doplnené nariadením (EHS) č. 2587/91 [6] by sa malo podľa toho upraviť; keďže by sa tiež mala využiť príležitosť na posúdenie klasifikácie určitých výrobkov,
PRIJALA TOTO NARIADENIE:
Článok 1
Kombinovaná nomenklatúra pripojená k nariadeniu (EHS) č. 2658/87 sa týmto mení a dopĺňa v súlade s prílohou tohoto nariadenia.
Článok 2
Nariadenie (EHS) č. 2915/79 sa týmto mení a dopĺňa takto:
1. Článok 7 sa mení a dopĺňa takto:
- Prvá veta odseku 1 sa nahrádza takto:
"1. ak patrí pod kódy CN 04061020 a 04069093, k súčtu týchto zložiek:"
- Prvá veta odseku 2 sa nahrádza takto:
"2. patrí pod kódy CN 04061080 a 04069099, k súčtu týchto zložiek:"
2. V prílohe sa skupiny výrobkov v skupine 11 nahrádzajú týmito skupinami:
Číslo skupiny | Skupiny výrobkov podľa kombinovanej nomenklatúry | Pilotný výrobok pre každú skupinu výrobkov |
"11 | 04061004063004069023040690250406902704069029040690310406903304069035040690370406903904069050040690730406907504069077040690790406908104069085040690890406909304069099 | Celý syr zrejúci šesť až osem týždňov s hmotnostným obsahom tuku v sušine 45 %, bez obalu" |
|
Článok 3
Toto nariadenie nadobúda účinnosť 1. januára 1992.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 19. novembra 1991